Doložka zlučiteľnosti

návrhu zákona

s právom Európskych spoločenstiev a právom Európskej únie

1. **Navrhovateľ zákona:**

Vláda Slovenskej republiky.

2. **Názov návrhu zákona:**

Zákon, ktorým sa mení a dopĺňa zákona Národnej rady Slovenskej republiky č. 289/1995 Z.z. o dani z pridanej hodnoty v znení neskorších predpisov.

3. **Záväzky Slovenskej republiky vo vzťahu k Európskym spoločenstvám a Európskej únii:**

1. návrh zákona patrí svojou problematikou medzi prioritné oblasti aproximácie práva obsiahnuté v čl. 70 Európskej dohody o pridružení – nepriame zdaňovanie.

Z hľadiska Národného programu pre prijatie acquis communautaire predkladaný návrh zákona patrí medzi prioritné oblasti aproximácie práva – Kapitola č. 10 – Dane a taktiež je prioritou podľa Partnerstva pre vstup.

Návrh zákona patrí medzi priority odporúčané v Príprave asociovaných krajín strednej a východnej Európy na integráciu do vnútorného trhu Európskej únie – kapitola 22. nepriame zdaňovanie.

Problematika návrhu zákona je obsiahnutá v screeningovej kapitole č. 10 – Dane.

Návrh novely zákona sa predkladá v nadväznosti na Programové vyhlásenie vlády Slovenskej republiky, ktorým sa zaviazala zjednotiť sadzby dane z pridanej hodnoty pred vstupom do Európskej únie a Koncepciu daňovej reformy v rokoch 2004 - 2006.

1. Z negociačnej pozície vyplýva povinnosť zosúladiť rozsah tovarov a služieb podliehajúcich zníženej sadzbe dane najneskôr k referenčnému termínu 01.01.2004.

4. **Problematika návrhu zákona:**

a) je upravená v práve Európskych spoločenstiev:

články 92 a 93 Zmluvy o založení ES

Šiestou smernicou Rady EÚ 77/388/EHS zo 17.05.1977 o harmonizácii zákonov členských štátov o dani z obratu (OJL 145 z 13.06.1977 s. l), ktorá zavádza spoločný systém pre daň z pridanej hodnoty, jednotný daňový základ, v znení zmien a doplnkov so zreteľom na

smernicu 80/368/EHS z 26.03.1980 (OJL 090 z 03.04.1980 s. 41),

smernicu 84/368/EHS z 31.07.1984 (OJL 208 z 03.08.1984 s. 58),

smernicu 89/465/EHS z 18.07.1989 (OJL 226 z 03.08.1989 s. 21),

smernicu 91/680/EHS zo16.12.1991 (OJL 376 z 31.12.1989 s. 1 ),

smernicu 92/ 77 /EHS z 19.10.1992 (OJL 316 z 31.10.1992 s. 1 ),

smernicu 92/111/EHS zo14.12.1992 (OJL 384 z 31.12.1992 s. 47),

smernicu 94/ 5 /ES zo 14.02.1994 (OJL 060 z 03.03.1994 s. 16),

smernicu 94/ 4 /ES zo 14.02.1994 (OJL 060 z 03.03.1994 s. 14),

smernicu 94/76/ES z  22.12.1994 (OJL 365 z 31.12.1994 s. 53),

smernicu 95/ 7 /ES z  10.09.1995 (OJL 102 z 05.05.1995 s. 18),

smernicu 96/42/ES z  25.06.1996 (OJL 170 z 09.07.1996 s. 34),

smernicu 96/95/ES z  20.12.1996 (OJL 328 z 28.12.1996 s. 89),

smernicu 98/80/ES z 12.10.1998 (OJL 281 zo 17.10.1998 s. 31),

smernicu 99/49/ES z  25.05.1999 (OJL 139 z 02.06.1999 s. 27),

smernicu 99/59/ES zo 17.06.1999 (OJL 162 z 26.06.1999 s. 63),

smernicu 99/85/ES z  22.10.1999 (OJL 277 z 28.10.1999 s. 34),

smernicu 00/17/ES z  30.03.2000 (OJL 84 z 05.04.2000 s. 24),

smernicu 00/65/ES zo 17.10.2000 (OJL 269 z 21.10.2000 s. 44),

smernicu 01/41/ES z  19.01.2001 (OJL 22 z 24.01.2001 s. 17),

smernicu 01/115/ES z  20.12.2001 (OJL zo 17.1.2002 s. 24),

smernicu 02/38/ES zo 07.05.2002 (OJL 128 z 15.05.2002 s.41),

smernicu 02/92/ES z  03.12.2002 (OJL 331 zo 07.12.2002 s.27),

d) nie je upravená v práve Európskej únie.

Preklad smernice sa nachádza v Centrálnej prekladateľskej jednotke ÚV SR. Preklad prešiel revíziou CPJ.

Šiesta smernica Rady EÚ 77/388/EHS v znení jej zmien a doplnkov je základným právnym normatívom, ktorý tvorí právny základ pre koncepciu harmonizácie legislatívy členských štátov o dani z pridanej hodnoty. Ustanovuje rozsah pôsobnosti režimu dane z pridanej hodnoty, definíciu ekonomickej činnosti, zdaniteľných osôb a zdaniteľných činností, miesto zdanenia, zdaniteľné plnenie a splatnosť dane, základ dane, princípy určovania sadzieb dane, základné oslobodenia od dane, realizáciu odpočítania vstupnej dane, osoby na ktoré sa vzťahuje daňová povinnosť a administratívne povinnosti zdaniteľných osôb.

5. **Stupeň zlučiteľnosti návrhu zákona s právom Európskych spoločenstiev a právom Európskej únie:**

Právna úprava dane z pridanej hodnoty je čiastočne kompatibilná so Šiestou smernicou Rady EÚ 77/388/EHS zo 17.05.1997 o harmonizácii zákonov členských štátov o dani z obratu. Úplnú kompatibilitu je možné dosiahnuť v oblasti dane z pridanej hodnoty až vstupom Slovenskej republiky do Európskej únie.

6. **Gestor:**

Ministerstvo financií Slovenskej republiky.

7. **Účasť expertov pri príprave návrhu zákona a ich stanovisko k zlučiteľnosti návrhu zákona s právom Európskych spoločenstiev a právom Európskej únie:**

Na príprave návrhu zákona neboli zúčastnení experti.